Раздзел “Уводзіны” таксама больш канкрэтны. У ім даецца паняцце геаметрыі, тлумачыцца сувязь геаметрыі з жыццём. Геаметрыя — гэта адзіная школьная дысцыпліна, якая непасрэдна фарміруе доказны апарат мыслення школьніка, і таму нясе ў сабе агульнакультурны фактар навучання. Логіка і прасторавае ўяўленне патрэбны ўсім людзям: інжынеру і будаўніку, юрысту і мадэльеру, мастаку і вадзіцелю і г.д.